Toby Price. Toby Joseph Price — avstraliyalik yoʻltanlamas va enduro mototsikl poygasi boʻyicha jahon chempioni. Toby Kvinslend shtatining Gold Coast shahrida istiqomat qiladi. 2015-yil oktyabrigacha KTM Off-Road Racing Team sharafini himoya qilgan. Hozirda u Red Bull Factory KTM Rally jamoasi vakili hisoblanadi. Havaskor faoliyati. Motorsportni yaxshi koʻradigan oilada oʻsgan boʻlib 2 yoshida mototsikl minishni boshlagan va toʻrt yoshida poygalarda gʻalaba qozona boshlagan. Uning otasi Jon Prays sobiq avstraliya chempioni hisoblanadi. Rotoda, keyin esa Xilstonda yashovchi oʻsmir sifatida Prays 1994-yildan 2003-yilgacha Yangi Janubiy Uels va Avstraliya oʻsmirlar unvonlarini qisqa vaqt ichida qoʻlga kiritgan. 2003-yilda Prays oʻsmirlar oʻrtasidagi motokross boʻyicha Avstraliya chempionatida ikkita yuqori divizionda gʻolib boʻlgan. Ushbu yuqori oʻrinlarni 15-yosh 125cc toifasi va 13-16-yosh 250cc 4 gʻildiraklili motokross musobaqalarda qozongan. Professional faoliyati. 2004—2008-yillar. Prays oʻzining professional faoliyatini Avstraliyada 2004-yilda 16 yoshida boshlagan. 2003-yilda Avstraliyaning ikkita oʻsmirlik chempionligini qoʻlga kiritganidan soʻng, u Avstraliyaning Kawasaki kompaniyasi bilan shartnoma imzolashga qaror qilgan va keyin Xilstondan Singltonga koʻchib oʻtishiga toʻgʻri kelgan. Ushbu mavsumdagi jarohatlar uni koʻp vaqt davomida musobaqalarda qatnashish imkoniyatidan mahrum qilgan. 2009-yil. Kavasaki shahafini himoya qilib, sportchi musobaqaning birinchi yilida Avstraliya off-road chempionatida gʻolib boʻlgan. U "Avstraliyaning Dirt Bike" jurnali tomonidan yilning eng yaxshi kalxati unvoniga sazovor boʻlgan. 2022. 2022-yilgi Dakar rallisida umumiy natijga koʻra 10-o‘rinni egallab, 10-bosqichda g‘alaba qozongan.